# data[].attributes.body
Kép

# data[].attributes.body
Kedves Olvasó!
Balogh Réka vagyok, harmadéves angol-olasz osztatlan tanárszakos hallgató. Ezen a platformon a félév során IKT-s eszközök használatával kapcsolatos feladatokat és bejegyzéseket fogok létrehozni. A szakomból kifolyólag az IKT-s eszközök használatát főként idegennyelv tanári szempontból fogom megközelíteni.

# data[].attributes.body
4K MODELL

# data[].attributes.headline
Digitális kompetencia és 21. századi készségek

# data[].attributes.subject
Digitális kompetencia és 21. századi készségek

# data[].attributes.body
A körülöttünk lévő világ folyamatosan rendkívüli tempóban változik, így mára a digitális kompetencia nélkülözhetetlenné vált mind a tanárok mind a diákok számára ahhoz, hogy hatékonyan tanítani, fejlődni tudjunk. Digitálisan kompetensnek lenni a 2012-es NAT megfogalmazása szerint annyi tesz, hogy a digitális technológiákat képesek vagyunk etikusan és kritikusan használni információszerzésre, kommunikációra, problémamegoldásra a munkahelyünkön, a társas kapcsolataink során vagy a szabadidőnk során. Ide tartozik például a szövegszerkesztés, a internetes kommunikációs formák, információ tárolása, adatbázisok kezelése. Egy digitálisan kompetens személynek tudatában kell lennie ezen eszközök használatának előnyeivel, lehetőségeivel de a hordozott veszélyeivel is. Szükséges képességek az információ gyűjtése, feldolgozása és ezek kritikus alkalmazása illetve a valós és virtuális kapcsolatok közötti különbség felismerése.

A gyorsan változó világ új, szükséges kompetenciákat hozott létre. A 21. századi kompetenciák egy népszerű megközelítése a 4K modell, amely szerint a kulcskompetenciák a következőek:

·         Kritikus gondolkodás

·         Kreativitás

·         Kollaboráció

·         Kommunikáció

A kritikus gondolkodás alatt azt a képességet értjük amivel a problémákra megoldásokat keresünk és találunk. A kreativitás azért fontos, hogy a diákok tudjanak tágabb terekben is gondolkodni, több szempontot is figyelembe vegyenek. A kollaboráció a diákok társaikkal vagy a tanárral való együttműködését jelenti. Ez az egyik legnehezebb készség, hosszú időn keresztül kell gyakorolni, hogy hatékony legyen. A negyedik készség, a kommunikáció az az elem ami ezt a négy készséget különálló elemekből egy egésszé forrasztja.
A 4K modellt kiegészíthetjük még további készségekkel amelyek a 21. században kiemelten fontossá váltak, például az információs, médiai, IKT-s műveltség, rugalmasság, vezetői készségek, kezdeményezőkészség, produktivitás, szociális készségek.

A diákok digitális kompetenciáját nem csak a digitális hálózatokon, közösségi tereken való részvétel fejleszheti, hanem mi tanárként alakíthatjuk úgy az óra menetét, választhatunk olyan eszközöket az oktatásra amivel ehhez a fejlődéshez hozzájárulatunk. A nyelvórákon a régi papír alapú szótárak helyett használhatunk interneten fellelhető megbízható szótárakat, a hagyományos szódolgozatok helyett sokkal izgalmasabb és fejlesztőbb a diákok számára egy interneten elvégezhető szótanulós játék, teszt. Manapság már rengeteg nyelvtanulós applikáció lelhető fel amikkel élvezetes a szótanulás, ami fejleszti a kiejtést is.

Az IKT eszközök használatának SWOT analízise.

# data[].attributes.headline
Rövid videó a Google Podcast használatáról

# data[].attributes.subject
Rövid videó a Google Podcast használatáról

# data[].attributes.body
Forrás: saját tartalom

# data[].attributes.headline
Google alkalmazások használata az oktatásban

# data[].attributes.subject
Google alkalmazások használata az oktatásban

# data[].attributes.body
Bizonyára senkinek nem kell bemutatnom, hogy milyen pozitív hatással van a tanulási folyamatra ha IKT-s eszközökkel színesítjük a tanórákat. A Google számos alkalmazása segítségünkre lehet tanárként, ha izgalmasabb, modernebb és nem utolsó sorban hatékonyabb tanórákat szeretnénk tartani. A legnépszerűbb alkalmazásokon kívül mint a Slide, Sheets és persze a Drive, ha jobban belemélyedünk rengeteg más alkalmazásra is bukkanhatunk, amiket érdemes lehet a tanításban felhasználni. Ebben a bejegyzésben egy konkrét példát szeretnék bemutatni, ami nem más mint a Google Podcast használata.

A Google Podcast mindenki számára ingyenes hanganyagokat tartalmazó applikáció, amelyen keresztül számtalan témáról hallgathatunk rádiós műsorokat, interjúkat, beszélgetéseket, vagy célzottan oktató jellegű tartalmakat a világ minden részéről. A gazdaságtól kezdve, a természettudományokon át a főzésig mindenféle téma fellelhető. Az applikációhoz internet szükséges, de lehetséges letölteni a kívánt hanganyagokat így bárhol bármikor a telefonunk segítségével hallgathatjuk őket. Bármikor meg lehet állítani és később ugyanonnan tudjuk folytatni az anyagot. Feliratkozhatunk számunkra érdekes csatornákra, így nem maradunk le, ha új műsort töltenek fel.

Felmerülhet azonban a kérdés, vajon miként lehet ez hasznos a tanításban, miként segíti elő a diákok fejlődését?

Ahogy fentebb említettem, a hanganyagok között elérhető rengeteg idegen nyelvű is. A nyelvórákon használhatjuk ezeket hallás utáni szövegértési feladatként, vagy a szótanulásban is segíthet. Nagyon hasznos, hiszen a diákok hallhatják egy anyanyelvű beszélő kiejtését, hangleejtését és ezáltal sokkal könnyebben el tudják sajátítani a megfelelő kiejtést, fejlődnek az idegennyelvi beszédkészségeik.  Több olyan hanganyag is elérhető amely egy- egy nyelvtani részt magyaráz és foglal össze, ezáltal jó kiegészítés lehet azon diákoknak, akik valamit nem értettek meg jól az órán, vagy csak mélyebben érdekli őket a téma.  A podcastek sokat segíthetnek olyan tanulóknak is akik auditív típusok, és hatékonyabban tudnak hallás után tanulni, esetleg dyslexiás diákoknak, akiknek eddig az olvasási nehézség gátolta a tanulási folyamatukat.

Természetesen az alkalmazásnak néhány hátránya is van. Mindenképp fel kell mérnünk a hanganyag nyelvi szintjét és ez alapján döntenünk, hogy az adott osztálynak fejlesztő lehet-e. Kevésbé lehet használni kezdő osztályokban, hiszen nekik még nehéz lehet autentikus szövegeket hallgatni és megérteni. Előfordulhat az is, hogy lesz olyan diák akinek nehézséget okoz eleinte hallgatás útján tanulni, illetve nem biztos, hogy hosszabb időn keresztül tudnak rá koncentrálni, ha nem aktív résztvevői a folyamatnak, tehát ha nem kapcsolódik hozzá például egy hallott szövegértési feladat.

# data[].attributes.body
A feladatlap linkje

Az első olasz nyelvű online tesztemet a Redmenta segítségével készítettem el. A feladatlap összefoglaló jellegű, így egy nagyobb tananyag lezárására szántam. A feladatok egy könyv fejezetén alapulnak, így témazáró előtt összefoglaló órán nagyon jó eszközként szolgálhat az áttekintésre, gyakorlásra.
A feladattípusok váltakoznak, van benne több válasz lehetőséges, sorba rendezés, rövid válasz megadás, igaz-hamis, ezáltal nem unalmas vagy egyhangú.
A felhasználandó készségeket tekintve is változatos, hiszen nyelvtan (egy adott formula használata, igeidő használatának szabályai) , szókincs (kifejezések, idiómák sport témában), és olvasott szövegértés (sport, kultúra) is előfordulnak a tesztben.
A tesztet elsősorban emelt szintű érettségire felkészülő osztály (12. osztály) számára készítettem, így a ponthatárok alapjainak is az emelt szintű érettségi vettem (habár a feladat inkább gyakorlásra szánt, visszajelzésként készítettem az értékelést el):

60-100% - jeles (5)
47-59%- jó (4)
33-46% - közepes (3)
25-32% - elégséges (2)
-24%- elégtelen (1)

A teszt célja kettős, egyrészt a hibák feltárása, hogy az javításra kerüljön, másrészt szummatív, összefoglaló és lezáró funkciója is van.

# data[].attributes.body
A tankockámat a Learningapps.com segítségével hoztam létre. Egy szókeresőt készítettem olasz órára amelyben a diákoknak testrészek olasz megfelelőjét kell megkeresniük. 18 testrész van elrejtve a szórácsban, ezekhez magyar megfelelő is tartozik.

A tankocka hasznos lehet szókincs bővítésére, szavak tanulására és azok elmélyítésére.

# data[].attributes.body
A szófelhők nagyon hasznosak az oktatásban, kiemelhetjük vele az órán elhangzó legfontosabb információkat, használhatjuk ötletelésre, de esztétikai funkciója is van.
Az itt található szófelhőt a wordart.com segítségével készítettem a 21. századi iskoláról. Ezen a felületen teljesen személyre szabhatóak a szófelhők, a formájától a színen át a betűtípusig minden szerkeszthető, így bármilyen órára tudjuk hasznosítani.
A szófelhő formájával arra szerettem volna utalni, hogy a 21. századi iskolában fontos, hogy a diákok egymást segítsék, a színek pedig azt hangsúlyozzák, hogy az iskola elfogadja a különbségeket, sőt azt előnyként használja fel. Egyre elterjedtebbek a frontális oktatáson kívüli tanulási formák, mint a projektoktatás és a csoportmunka, játékok. Ezen kívül az iskola nem csak az alapműveltséget adja át, és nem csak a tantervbe foglalt anyagokat tanítja, hanem egészséges életmódra, sportolásra és környezettudatosságra is nevel. Egyre több iskolában van már internet és az IKT-s eszközök használata is terjed. Végül pedig korszerű, 21. századi készségek fejlesztése kerül előtérbe, mint például a problémamegoldás.

# data[].attributes.body
Az infografikák rajz, kép és szövegek együttes használatát jelentik.
Ezt az infografikámat az Easel.ly segítségével hoztam létre, ahol rengeteg szimbólum, piktogram, objektum közül választhatunk, hogy színesebbé és változatosabbá tegyük a grafikánkat.

5 fatti d'Italia infografikámon 5 tényt jelenítettem meg Olaszországról, amely érdekes lehet a diákoknak (lakosok száma, Etna vulkán jelensége stb). A háttér Olaszország térképét ábrázolja, a kis szövegbuborékok mellett piktogramokat helyeztem el, amelyek a megértést segítik.
Leginkább óra elején használnám, amolyan gondolatébresztőként, és Olaszország kultúrföldrajza témának a bevezetésére.